**โครงร่างองค์กร**

**(Organizational Profile)**

โครงร่างองค์กร (Organizational Profile) หมายถึง ภาพรวมของโรงเรียนที่มีผลต่อการดำเนินงานและความท้าทายที่สำคัญของโรงเรียน ซึ่งจะแสดงให้เห็นถึงความเพรียบพร้อมในด้านต่าง ๆ ทั้งจุดแข็งหรือจุดอ่อนของโรงเรียนในการดำเนินงานให้บรรลุตามวัตถุประสงค์ ซึ่งประกอบด้วยลักษณะขององค์กรและสภาวะการณ์ขององค์กร

**1. ลักษณะขององค์กร (Organizational Description)**

 หมายถึง สภาพแวดล้อมการดำเนินงานของโรงเรียนสามร้อยยอดวิทยาคมความสัมพันธ์ระหว่างโรงเรียนกับผู้เรียน ผู้รับบริการและเครือข่ายความร่วมมือกับโรงเรียน โดยมีประเด็นการพิจารณาที่โรงเรียนได้แสดงดังต่อไปนี้

**ก. สภาพแวดล้อมขององค์กร (Organizational on Environment)**

 โรงเรียนสามร้อยยอดวิทยาคม ก่อตั้งเมื่อวันที่ 18 มิถุนายน 2518 เดิมใช้ชื่อว่า “โรงเรียนไร่เก่าวิทยา” อาศัยเรียนที่โรงเรียนบ้านไร่เก่าสามร้อยยอด คณะกรรมการการศึกษาร่วมกับพ่อค้า ประชาชน ตำบลไร่เก่า ตำบลไร่ใหม่ จัดหาและซื้อที่ดินจำนวน 38 ไร่ 1 งาน 1 ตารางวา และสร้างอาคารเรียนชั่วคราว 1 หลัง และย้ายมาอยู่ที่อยู่ปัจจุบัน กรมสามัญศึกษาได้แต่งตั้งนายบุญชวน ยี่สาร เป็นครูใหญ่คนแรก ต่อมาได้เปลี่ยนชื่อโรงเรียน เป็น “โรงเรียนสามร้อยยอดวิทยาคม” จัดการเรียนการสอนแบบสหศึกษา ปัจจุบัน โรงเรียน สามร้อยยอดวิทยาคม มีที่ดิน 52 ไร่ 3 งาน 71 ตารางวา ตั้งอยู่ที่ 554 หมู่ 3 ตำบลไร่เก่า อำเภอสามร้อยยอด จังหวัดประจวบคีรีขันธ์ โทร 032-688488 โทรสาร 0-3268-8500 E-mail : samroiwit@yahoo.com Website : [www.samroiwit.ac.th](http://www.samroiwit.ac.th) เปิดสอนแบบสหศึกษาระดับชั้นมัธยมศึกษาปีที่ 1 ถึงมัธยมศึกษาปีที่ 6

**1ก. (1) หลักสูตรและการจัดการเรียนการสอนและบริการทางการศึกษาของโรงเรียน**

 โรงเรียนจัดการเรียนการสอน โดยใช้หลักสูตรสถานศึกษาของโรงเรียนสามร้อยยอดวิทยาคม ตามหลักสูตรแกนกลางการศึกษาขั้นพื้นฐาน พุทธศักราช 2551 บูรณาการกับหลักสูตรโรงเรียนมาตรฐานสากล โดยจัดการเรียนการสอนวิชาการศึกษาค้นคว้า (IS1) ในระดับชั้นมัธยมศึกษาปีที่ 2 และมัธยมศึกษาปีที่ 5 การสื่อสารและการนำเสนอ (IS2) ในระดับชั้นมัธยมศึกษาปีที่ 2 และมัธยมศึกษาปีที่ 5 และนำองค์ความรู้ ไปใช้ในการบริการสังคม (IS3) ในระดับชั้นมัธยมศึกษาปีที่ 1 - 6 นอกจากนั้นโรงเรียน ยังจัดการเรียนการสอนรายวิชาภาษาต่างประเทศที่สอง ภาษาจีน ในระดับชั้นมัธยมศึกษาตอนปลาย และให้นักเรียนเลือกเรียนรายวิชาภาษาอังกฤษเน้นการฟังและการพูด ซึ่งสอนโดยครูชาวต่างชาติที่เป็นเจ้าของภาษาในทุกระดับชั้น เพื่อให้ตอบรับความต้องการของชุมชนและคำนึงถึงศักยภาพของนักเรียน โรงเรียนจึงจัดทำหลักสูตรห้องเรียนพิเศษนอกเหนือหลักสูตรปกติได้แก่

**ระดับชั้นมัธยมศึกษาตอนต้น**

* ห้องเรียนพิเศษ English Program 1 ห้องเรียน
* ห้องเรียนเน้น วิทย์ – คณิต 1 ห้องเรียน
* ห้องเรียนเน้นภาษาอังกฤษ (Intensive ) 1 ห้องเรียน

**ระดับชั้นมัธยมศึกษาตอนปลาย**

* ห้องเรียนเน้นวิทย์ – คณิต และภาษาอังกฤษ 1 ห้องเรียน
* ห้องเรียนเน้นภาษาอังกฤษ 1 ห้องเรียน
* ห้องเรียนเน้นภาษาจีน 1 ห้องเรียน

โรงเรียนมีระเบียบการวัดและประเมินผลที่ชัดเจน มีการให้บุคลากรทุกฝ่ายมีส่วนร่วมในการวิจัย และพัฒนาหลักสูตร มีการประเมินผลการใช้หลักสูตร จัดกิจกรรมเสริมหลักสูตรเพื่อพัฒนาผู้เรียนและส่งเสริมให้ผู้เรียนมีภาวะผู้นำ เช่น กิจกรรมเพื่อส่งเสริมสุขนิสัย สุขภาพกายและสุขภาพจิตที่ดี มีการแข่งขันกีฬาภายในและภายนอกของโรงเรียน กิจกรรมค่ายทักษะภาษาไทย, คณิตศาสตร์, วิทยาศาสตร์, ภาษาอังกฤษและศิลปะ มีการแข่งขันทักษะทางวิชาการ กิจกรรมชุมนุม โครงการค่ายคุณธรรมจริยธรรม กิจกรรมวันพระวันพุทธ โครงการธนาคารโรงเรียน กิจกรรมรักการอ่าน กิจกรรมวันภาษาไทย กิจกรรมวันต่อต้านยาเสพติด การเข้าค่าย English camp กิจกรรมจิตสาธารณะ กิจกรรมอนุรักษ์ทรัพยากรและสิ่งแวดล้อม กิจกรรมลูกเสือ-เนตรนารี กิจกรรมนักศึกษาวิชาทหาร และกิจกรรมการเรียนรู้ตามหลักปรัชญาของเศรษฐกิจพอเพียง โรงเรียนเป็นศูนย์พัฒนาวิชาการกลุ่มสาระการเรียนรู้การงานอาชีพและเทคโนโลยี หลักสูตรสถานศึกษาของโรงเรียนมุ่งให้ผู้เรียนเกิดการเรียนรู้และนำความรู้ไปปฏิบัติโดยผู้เรียนได้คิดเอง ทำเอง อย่างอิสระ ใช้เหตุผล ในการแก้ปัญหา เข้าใจโลกและทันต่อการเปลี่ยนแปลงทางโลก สามารถดำเนินชีวิตอยู่ในสังคมได้อย่างมีความสุข

**1ก. (2) วิสัยทัศน์และพันธกิจ : ลักษณะที่สำคัญของวัฒนธรรมองค์กร**

**วิสัยทัศน์ (Vision)**

มุ่งมั่นส่งเสริมคุณภาพการศึกษา สู่ความเป็นเลิศตามมาตรฐานสากล

**พันธกิจ (Mission)**

 1.ส่งเสริม พัฒนาผู้เรียนให้มีคุณภาพตามมาตรฐานการศึกษาของชาติ

2.ส่งเสริม พัฒนาบุคลากรทุกระดับให้มีศักยภาพตามมาตรฐานวิชาชีพและบริหารโดยใช้โรงเรียน เป็นฐาน

3.ส่งเสริมวิถีการเรียนรู้และแหล่งเรียนรู้ที่หลากหลาย ใช้ภูมิปัญญาท้องถิ่นและเทคโนโลยีที่ทันสมัย

**เป้าประสงค์ (Corporate Objective)**

 1. ผู้เรียนได้รับการพัฒนาเต็มตามศักยภาพของแต่ละบุคคล

2. ผู้เรียนมีคุณลักษณะอันพึงประสงค์ มีสมรรถนะตามหลักสูตร

3. ผู้เรียนมีผลสัมฤทธิ์ทางการเรียนผ่านเกณฑ์การประเมินตามที่โรงเรียนกำหนด

4. ผู้เรียนมีสุขภาวะที่ดี มีสุนทรียภาพ และปลอดสารเสพติด

5. บุคลากรได้รับการพัฒนาเต็มตามศักยภาพอย่างต่อเนื่อง

6. ครูมีทักษะการจัดการเรียนรู้ตามมาตรฐานวิชาชีพ

7. บุคลากรมีส่วนร่วมในการจัดองค์กร ตามโครงสร้างและการบริหารงานอย่างเป็นระบบให้บรรลุตาม

 เป้าหมายของการจัดการศึกษา

8. โรงเรียนมีหลักสูตรสถานศึกษาที่สอดคล้องกับความต้องการของผู้เรียน

9. โรงเรียนมีสภาพแวดล้อม บรรยากาศ สื่อทัศนูปกรณ์และแหล่งเรียนรู้ที่เอื้อต่อการจัดการเรียนรู้

10.โรงเรียนและชุมชนมีวิถีการเรียนรู้ ใช้ภูมิปัญญาท้องถิ่นและเทคโนโลยีที่ทันสมัย

11. โรงเรียนมีอัตลักษณ์ที่โดดเด่น

12. โรงเรียนจัดระบบการดูแลช่วยเหลือผู้เรียนอย่างมีประสิทธิภาพ

13. มีจิตสำนึกในความเป็นไทย ยึดมั่นในการปกครองระบอบประชาธิปไตยอันมีพระมหากษัตริย์

 ทรงเป็นประมุข ดำรงชีวิตโดยยึดหลักเศรษฐกิจพอเพียง

14. โรงเรียนและชุมชนร่วมมือกันพัฒนาท้องถิ่นให้มีความเข้มแข็ง

**จุดเน้น**

โรงเรียนมาตรฐานสากล

**ปณิธาน**

 วิชาการก้าวไกล งานวิจัยก้าวหน้า ส่งเสริมการกีฬา รักษาสิ่งแวดล้อม งามพร้อมคุณธรรมน้ำใจ

**อัตลักษณ์ของนักเรียน**

ผู้เรียนเป็นผู้รักสะอาด มีจิตอาสา และมีสัมมาคารวะ

**อัตลักษณ์ของครู**

 มีความขยันหมั่นเพียร และรับผิดชอบในการทำงาน

**อัตลักษณ์ของผู้บริหาร**

เป็นผู้นำในการพัฒนา มีสัมพันธภาพที่ดีกับชุมชน

**อัตลักษณ์ของบุคลากรอื่นในสถานศึกษา**

 สนับสนุนร่วมมือจัดการศึกษา

**เอกลักษณ์ของโรงเรียน**

 โรงเรียนสามร้อยยอดวิทยาคมมีความสะอาดร่มรื่นสวยงาม

**1 ก. (3) ข้อมูลลักษณะโดยรวมของบุคลากร**

**สภาพและความพร้อมของบุคลากร**

ปัจจุบันโรงเรียนสามร้อยยอดวิทยาคม มีผู้บริหารและครู รวมทั้งสิ้น 75 คน แบ่งออกเป็นสายบริหาร 4 คน สายผู้สอน 71 คน พนักงานราชการ 1 คน ลูกจ้างประจำ 1 คน ครูอัตราจ้าง 5 คน ครูอัตราจ้างชาวต่างชาติ 8 คน ลูกจ้างชั่วคราว (แม่บ้าน, พนักงานขับรถยนต์) 5 คน เจ้าหน้าที่สำนักงาน 7 คน ลักษณะโดยรวมของผู้ปฏิบัติงานจำแนกตามสายงาน ประเภท เพศ อายุ อายุงาน วุฒิการศึกษา และตำแหน่งทางวิชาการ ดังนี้

**ข้อมูลโดยรวมของบุคลากร จำแนกตามสายงาน เพศ อายุตัวเฉลี่ย และอายุงานเฉลี่ย**

|  |  |  |  |  |  |
| --- | --- | --- | --- | --- | --- |
| **สายงาน** | **จำนวน** | **รวม** | **ร้อยละ** | **อายุตัวเฉลี่ย** | **อายุงานเฉลี่ย** |
| **ชาย** | **หญิง** |
| บริหาร | 3 | 1 | 4 | 2.88 | 58.33 | 34.66 |
| ครู | 25 | 46 | 71 | 68.27 | 43.26 | 17.29 |
| พนักงานราชการ | 1 | - | 1 | 0.96 | 25 | 5 ด. |
| ลูกจ้างประจำ | 4 | - | 4 | 3.85 | 54 | 26.75 |
| ลูกจ้างชั่วคราว(ครูจ้าง) | 2 | 3 | 5 | 4.81 | 28.60 | 3.20 |
| ลูกจ้างชั่วคราว(ครูต่างชาติ) | 3 | 5 | 8 | 7.69 | 29.72 | 3.13 |
| ลูกจ้างชั่วคราว(นักการ) | 1 | 4 | 5 | 4.81 | 30.2 | 2 |
| เจ้าหน้าที่สำนักงาน | 1 | 6 | 7 | 6.73 | 30.86 | 3.28 |
| **รวม** | **40** | **65** |  |  |  |  |
| **ร้อยละ** | **38.10** | **61.90** |  |  |  |  |



**ข้อมูลโดยรวมของบุคลากร จำแนกตามสายงาน ตำแหน่งทางวิชาการ และวุฒิการศึกษา**

|  |  |  |
| --- | --- | --- |
| **สายงาน** | **วิทยฐานะ** | **วุฒิการศึกษา** |
| **ไม่มี** | **ค.ศ.1** | **ค.ศ.2** | **ค.ศ.3** | **ต่ำกว่า ป.ตรี** | **ป.ตรี** | **ป.โท** | **สูงกว่า ป.โท** |
| บริหาร | - | - | - | 4 | - | - | 4 | - |
| ครู | 2 | 20 | 24 | 25 | 1 | 50 | 20 | - |
| พนักงานราชการ | - | - | - | - | - | 1 | - | - |
| ลูกจ้างประจำ | - | - | - | - | 4 | - | - | - |
| ลูกจ้างชั่วคราว(ครูจ้าง) | - | - | - | - | - | 5 | - | - |
| ลูกจ้างชั่วคราว(ครูต่างชาติ) | - | - | - | - | - | 8 | - | - |
| ลูกจ้างชั่วคราว(แม่บ้าน, พนักงานขับรถยนต์) | - | - | - | - | 5 | - | - | - |
| เจ้าหน้าที่สำนักงาน | - | - | - | - | 1 | 6 | - | - |
| **รวม** | **2** | **20** | **24** | **29** | **11** | **70** | **24** | **-** |
| **ร้อยละ** | **2.67** | **26.67** | **32.00** | **38.67** | **10.48** | **66.67** | **22.86** | **-** |

 องค์ประกอบสำคัญที่ส่งผลให้คณะครูและบุคลากรโรงเรียนผูกพันตามพันธกิจและวิสัยทัศน์ ของโรงเรียน คือโรงเรียนมุ่งพัฒนาครูและบุคลากรอย่างสม่ำเสมอต่อเนื่อง ส่งเสริมการเรียนรู้เพิ่มเติม อบรม ประชุม สัมมนาการแลกเปลี่ยนเรียนรู้ ศึกษาดูงาน เพื่อให้การจัดการเรียนรู้พัฒนาผู้เรียนได้เต็มศักยภาพ จัดให้มีอุปกรณ์และสื่อเทคโนโลยีการสอนอย่างครบครัน มีการนิเทศการสอน เป็นแบบระบบพี่น้อง ครูอาวุโส เป็นผู้นิเทศ ครูรุ่นน้องๆ ทั้งในกลุ่มสาระการเรียนรู้และต่างกลุ่มสาระการเรียนรู้ เป็นกระบวนการสั่งสมความรู้ความเชี่ยวชาญของครูรุ่นพี่สู่ครูรุ่นน้อง

 โรงเรียนให้ความสำคัญในการสร้างขวัญกำลังใจในการปฏิบัติงานของครูและบุคลากร อันส่งผลให้ครูและบุคลากรมีคุณภาพชีวิตที่ดี ตามหลักเศรษฐกิจพอเพียง เช่น การจัดสวัสดิการบ้านพักครู การเช่าซื้อที่อยู่อาศัย ค่ารักษาพยาบาล ค่าช่วยเหลือการศึกษาบุตร การประกันอุบัติเหตุ การตรวจสุขภาพประจำปี สวัสดิการด้านการเงิน มีการสร้างขวัญกำลังใจ โดยการมอบของขวัญ – ช่อดอกไม้ แสดงความยินดี ในโอกาสต่าง ๆ เช่น วันเกิด การเลื่อนวิทยฐานะ การต้อนรับครูใหม่ การมอบกระเช้าของขวัญเยี่ยมบุคลากร และบุคคลในครอบครัวเมื่อเจ็บป่วย การร่วมแสดงความเสียใจ นำพวงหรีดเคารพศพและเป็นเจ้าภาพ เมื่อบุคคลใกล้ชิดของคณะครูและบุคลากรโรงเรียนเสียชีวิต

 โรงเรียนจัดกิจกรรมสังสรรค์ในโอกาสต่าง ๆ เพื่อเป็นการสร้างความผูกพัน ความรักในหมู่คณะ เช่น กิจกรรมวันเป็นใหม่ วันครอบครัว ส.ว. กิจกรรมแสดงมุทิตาจิตครูเกษียณอายุราชการ และการทำบุญในเทศกาลวันสำคัญต่าง ๆ จากการสนับสนุนทั้งด้านวัสดุอุปกรณ์ สื่อเทคโนโลยี สวัสดิการต่าง ๆ ส่งผลให้โรงเรียนมีชื่อเสียงได้รับการยอมรับ และสนับสนุนจากชุมชนด้วยดีเสมอมา

**1ก. (4) สินทรัพย์**

 โรงเรียนสามร้อยยอดวิทยาคม มีอาคารสถานที่ เทคโนโลยี และอุปกรณ์ความพร้อมเพื่อจัดการศึกษาให้มีประสิทธิภาพดังนี้

 **อาคารสถานที่** ประกอบด้วย

  **1) อาคารเรียน** จำนวน 6 หลัง ได้แก่

 - อาคารเรียนแบบ 216ก จำนวน 1 หลัง มี 17 ห้อง (อาคาร 1)

 - อาคารเรียนแบบ S217B (มพช) จำนวน 1 หลัง มี 16 ห้อง (อาคาร 2)

 - อาคารเรียนแบบ 216ล จำนวน 1 หลัง มี 16 ห้อง (อาคาร 3) - อาคารเรียนแบบ กึ่งถาวร (EP) จำนวน 1 หลัง มี 7 ห้อง (อาคาร 4)

 - อาคารเฉลิมพระเกียรติ 80 พรรษา จำนวน 1 หลัง มี 16 ห้อง (อาคาร 5)

 - อาคารเรียนแบบ 318ล/38(พิเศษ) จำนวน 1 หลัง มี 18 ห้อง (อาคาร 6)

  **2) อาคารประกอบ** จำนวน 3 หลัง ได้แก่

 - อาคารปฏิบัติการงานไม้และงานโลหะ (มพช) จำนวน 1 หลัง มี 2 ห้อง

 - อาคารปฏิบัติการงานไฟฟ้าและงานเกษตร (มพช) จำนวน 1 หลัง มี 2 ห้อง

 - อาคารปฏิบัติการอาหารและผ้า (มพช) จำนวน 1 หลัง มี 2 ห้อง

  **3) อาคารอเนกประสงค์** จำนวน 4 หลัง ได้แก่

 - อาคารหอประชุมอเนกประสงค์ (มพช) จำนวน 1 หลัง

 - อาคารโรงอาหาร จำนวน 1 หลัง

 - อาคารหอประชุมแบบ 100/27 จำนวน 1 หลัง

 - อาคารพยาบาล จำนวน 1 หลัง

 **4) อาคาร/ห้องอำนวยความสะดวก** ได้แก่

 - อาคารสุขาชาย (นอกอาคาร) จำนวน 3 หลัง

 - อาคารสุขาหญิง (นอกอาคาร) จำนวน 4 หลัง

 - ห้องสุขาชาย (ในอาคาร) ทุกอาคาร

 - ห้องสุขาหญิง (ในอาคาร) ทุกอาคาร

 - ห้องสมุด จำนวน 1 ห้อง

 - ห้องประชุม จำนวน 3 ห้อง

 - ห้องสวัสดิการโรงเรียน จำนวน 1 ห้อง

 - ห้องโสตทัศนศึกษา จำนวน 1 ห้อง

 - ห้องประชาสัมพันธ์ จำนวน 1 ห้อง

 - ห้องกิจการจริยธรรม จำนวน 1 ห้อง

 - ห้องสภานักเรียน จำนวน 1 ห้อง

 - ห้องธนาคารโรงเรียน จำนวน 1 ห้อง

 - ห้องป้องกันและแก้ไขปัญหายาเสพติด จำนวน 1 ห้อง

 - ห้องสำนักงานฝ่ายวิชาการ จำนวน 1 ห้อง

 - ห้องสำนักงานบริหารทั่วไป จำนวน 1 ห้อง

 - ห้องสำนักงานฝ่ายอำนวยการ จำนวน 1 ห้อง

 - ห้องประกันคุณภาพการศึกษา จำนวน 1 ห้อง

 - ศาลายิ้มนนทรี จำนวน 1 หลัง

 - โรงจอดรถจักรยานยนต์นักเรียน จำนวน 2 หลัง

 - บ้านพักครู จำนวน 14 หลัง

 - บ้านพักภารโรง จำนวน 3 หลัง

 **5) ห้องปฏิบัติการ** ได้แก่

 - ห้องดนตรีสากล จำนวน 1 ห้อง

 - ห้องดนตรีไทย จำนวน 1 ห้อง

 - ห้องเรียนคอมพิวเตอร์ จำนวน 5 ห้อง

 - ห้องศูนย์การเรียนรู้ไร้พรมแดน จำนวน 1 ห้อง

 - ห้องปฏิบัติการวิทยาศาสตร์ จำนวน 5 ห้อง

 - ห้องทัศนศิลป์ จำนวน 1 ห้อง

 - ห้องปฏิบัติการงานช่าง จำนวน 1 ห้อง

 - ห้องปฏิบัติการงานบ้าน จำนวน 2 ห้อง

 - ห้องนาฏศิลป์ จำนวน 1 ห้อง

 - ห้องเขียนแบบ จำนวน 1 ห้อง

 - สนามกีฬาประเภทต่าง ๆ ได้แก่ ฟุตบอล ฟุตซอล บาสเก็ตบอล วอลเลย์บอล แฮนด์บอล ตะกร้อ เปตอง แบดมินตัน และเทเบิลเทนนิส

  **6) แหล่งเรียนรู้** ได้แก่

 - ศูนย์สิ่งแวดล้อม

 - ธนาคารขยะ

 - แปลงเกษตร

 - ห้องกลุ่มสาระการเรียนรู้ทั้ง 8 กลุ่มสาระ

 - ห้องสมุดโรงเรียน

 - ห้องส่งเสริมจริยธรรม

 - ห้องอาเซียน

 - ห้องสมุด EP

 - ห้องแนะแนว

 - กิจกรรมพัฒนาผู้เรียน

**เทคโนโลยี** ได้แก่

 - โทรศัพท์ภายใน/ภายนอก

 - ระบบทีวีดาวเทียม

 - Website โรงเรียน [www.samroiwit.ac.th](http://www.samroiwit.ac.th)

 - บริการ e-mail : samroiwit@yahoo.com และระบบ Wi-Fi ตลอด 24 ชั่วโมง

 - Software ระบบปฏิบัติการต่าง ๆ เช่น โปรแกรมงานทะเบียนและวัดผล (Student 2551), Windows Server 2003 , 2007 ระบบปฏิบัติการเก็บข้อมูลจากกล้องวงจรปิด เป็นต้น

 - บริการ Internet ความเร็วสูง

 - บริการโอนเงินโดยใช้ระบบ GFMIS

 - บริการจัดซื้อจัดจ้างด้วยระบบ egp

 - การติดต่อราชการผ่านระบบ E-office

 **อุปกรณ์หรือสิ่งอำนวยความสะดวกที่สำคัญ**

 - เครื่องอัดสำเนา (Copy Print Lacer) จำนวน 2 เครื่อง

 - คอมพิวเตอร์สำหรับการเรียนการสอน จำนวน 130 เครื่อง

 - คอมพิวเตอร์สำหรับห้องสำนักงาน จำนวน 62 เครื่อง

 - คอมพิวเตอร์ Notebook สำหรับครู จำนวน 13 เครื่อง

 - คอมพิวเตอร์ Server จำนวน 6 เครื่อง

 - เครื่อง Printer จำนวน 37 เครื่อง

 - Tablet LCD Monitor สำหรับครู จำนวน 16 เครื่อง

 - เครื่อง Interactive White Board จำนวน 3 เครื่อง

 - ชุด Finger Touch พร้อม โปรเจคเตอร์ จำนวน 4 ชุด

 - เครื่อง Projector 21 เครื่อง

 - เครื่องฉายทึบแสง 4 เครื่อง

 - คอมพิวเตอร์สำเร็จรูป IMAC 27 นิ้ว จำนวน 1 เครื่อง

 - สื่อ ICT ของแต่ละกลุ่มสาระ

 - ครุภัณฑ์ดนตรีไทย

 - ครุภัณฑ์ดนตรีสากลและวงดุริยางค์

**1ก. (5) กฎระเบียบข้อบังคับ**

 โรงเรียนสามร้อยยอดวิทยาคม ใช้กฎระเบียบข้อบังคับสำหรับครู บุคลากร นักเรียน และ การดำเนินงานต่าง ๆ ของโรงเรียน โดยถือเป็นแนวปฏิบัติ ดังนี้

 **1) ด้านการเรียนการสอน**

 ***1. พระราชบัญญัติการศึกษาแห่งชาติ พ.ศ.2542 และฉบับแก้ไขเพิ่มเติม (ฉบับที่ 3) พ.ศ. 2553 ซึ่งว่าด้วยแนวการจัดการศึกษา***

 ***2. ประกาศกระทรวงศึกษาธิการ เรื่อง นโยบายและมาตรฐานการพัฒนาเทคโนโลยีสารสนเทศและการสื่อสาร เพื่อการศึกษาเมื่อวันที่ 1 พฤษภาคม พ.ศ. 2550***

 ***3. คู่มือการวัดและประเมินผลการเรียนหลักสูตรสถานศึกษา ตามหลักสูตรแกนกลางการศึกษาขั้นพื้นฐาน พ.ศ.2551 ปรับปรุง พ.ศ.2557 ระดับชั้นมัธยมศึกษาตอนต้น***

 ***4. คู่มือการวัดและประเมินผลการเรียนหลักสูตรสถานศึกษา ตามหลักสูตรแกนกลางการศึกษาขั้นพื้นฐาน พ.ศ.2551 ปรับปรุง พ.ศ.2557 ระดับชั้นมัธยมศึกษาตอนปลาย***

 ***5. คู่มือนักเรียน***

 ***6. เกณฑ์การจบการศึกษา***

 **2) ด้านบริหารการเงิน**

 1. ระเบียบสำนักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม

 2. ระเบียบสำนักนายกรัฐมนตรีว่าด้วยการพัสดุ ด้วยวิธีการทางอิเล็กทรอนิกส์ พ.ศ.2549 และ TOR

 3. ระเบียบกระทรวง ว่าด้วยการเบิกจ่ายค่าใช้จ่ายในการบริหารงานของส่วนราชการ พ.ศ.2553

 4. ระเบียบว่าด้วยการบริหารงบประมาณ พ.ศ. 2548 และที่แก้ไขเพิ่มเติม (ฉบับที่ 2) พ.ศ. 2551 (ฉบับที่ 3) พ.ศ.2552 (ฉบับที่ 4) พ.ศ. 2554 และ (ฉบับที่ 5) พ.ศ.2555

 5. พระราชบัญญัติที่ราชพัสดุ พ.ศ. 2518 และกฎกระทรวงว่าด้วยหลักเกณฑ์และวิธีการปกครอง ดูแล บำรุงรักษา ใช้ และจัดหาประโยชน์เกี่ยวกับที่ราชพัสดุ

 6. ระเบียบกระทรวง ว่าด้วยการเบิกจ่ายค่าใช้จ่ายในการบริหารงานของส่วนราชการ พ.ศ.2553

 7. ระเบียบกระทรวงการคลังและประกาศของโรงเรียนที่ว่าด้วยการเบิกจ่ายต่าง ๆ

 8. ระเบียบคณะกรรมการตรวจเงินแผ่นดิน พ.ศ. 2544

 **3) ด้านบริหารงานบุคคล**

 1. พระราชบัญญัติเงินเดือน เงินวิทยฐานะ และเงินประจำตำแหน่งข้าราชการครูและบุคลากรทางการศึกษา พ.ศ. 2547

 2. พระราชบัญญัติเงินเดือน เงินวิทยฐานะ และเงินประจำตำแหน่งข้าราชการครูและบุคลากรทางการศึกษา (ฉบับที่ 2) พ.ศ. 2554

 3. พระราชกฤษฎีกาค่าเช่าบ้านข้าราชการ (ฉบับที่ 2) พ.ศ. 2550

 4. พระราชกฤษฎีกาค่าเช่าบ้านข้าราชการ (ฉบับที่ 3) พ.ศ. 2552 และหลักเกณฑ์และวิธีปฏิบัติในการเบิกจ่ายค่าเช่าบ้านตามพระราชกฤษฎีกาค่าเช่าบ้านข้าราชการ (ฉบับที่ 3) พ.ศ.2552

 5. พระราชกฤษฎีกาการจ่ายเงินเดือน เงินปี บำเหน็จ บำนาญ และเงินอื่นในลักษณะเดียวกัน

 พ.ศ. 2535

 6. กฎ กคศ. ว่าด้วยการเลื่อนขั้นเงินเดือนครู พ.ศ. 2550

 **4) ด้านการประกันคุณภาพการศึกษา**

 1. พระราชบัญญัติการศึกษาแห่งชาติ พ.ศ. 2542 และฉบับแก้ไขเพิ่มเติม (ฉบับที่ 3) พ.ศ. 2553 ว่าด้วยมาตรฐานและการประกันคุณภาพการศึกษา

 2. กฎกระทรวงว่าด้วยระบบ หลักเกณฑ์และวิธีการประกันคุณภาพการศึกษา พ.ศ. 2553

 3. ประกาศกระทรวงศึกษาธิการเรื่องให้ใช้มาตรฐานการศึกษาขั้นพื้นฐานเพื่อการประกันคุณภาพภายในของสถานศึกษาเมื่อวันที่ 16 กุมภาพันธ์ พ.ศ. 2554

 **5) ด้านอื่น ๆ**

 1. ระเบียบว่าด้วยการพานักเรียนไปนอกสถานศึกษา พ.ศ. 2548

 2. ระเบียบว่าด้วยการชักธงชาติในสถานศึกษา พ.ศ. 2547

 3. ระเบียบว่าด้วยการแต่งกายของนักเรียน

 4. คู่มือนักเรียน

 **ข. ความสัมพันธ์ระดับองค์กร (Organizational Relationship)**

**1ข. (1) โครงสร้างองค์กร**

 โรงเรียนสามร้อยยอดวิทยาคม บริหารจัดการศึกษาตามหลักธรรมาภิบาล มีการกระจายอำนาจการบริหารจัดการด้านวิชาการ ด้านงบประมาณ ด้านบริหารงานบุคคล และด้านบริหารงานทั่วไป ทุกฝ่ายมีส่วนร่วมในการตัดสินใจ มีการตรวจสอบความโปร่งใส การจัดซื้อจัดจ้าง ครุภัณฑ์ วัสดุอุปกรณ์ การจัดการศึกษา ความคุ้มค่าตามหลักคุณธรรม มิติธรรม มีคณะกรรมการสถานศึกษาขั้นพื้นฐานของโรงเรียน ส่งเสริม สนับสนุน กำกับและดูแลนโยบายของโรงเรียน มีกำหนดการประชุมอย่างน้อยภาคเรียนละ 2 ครั้ง มีการประชุมครูและบุคลากรทางการศึกษาของโรงเรียนเดือนละ 1 ครั้ง มีการประชุมกลุ่มสาระการเรียนรู้ ทุกสัปดาห์ มีการนิเทศการสอนทุกภาคเรียน และมีการประชุมคณะฝ่ายบริหารโรงเรียนทุกสัปดาห์ มีการรายงานการจัดการศึกษาของโรงเรียน ไปหน่วยงานต้นสังกัดทุกระดับ โดยการกำกับติดตามของฝ่ายบริหาร คณะกรรมการสถานศึกษาขั้นพื้นฐาน และหน่วยงานต้นสังกัด โดยมีโครงสร้างการบริหารงานดังนี้

**- โครงการพิเศษตามนโยบาย**

**- โครงการ English program**

**- ชมรมศิษย์เก่า**

**- สมาคมผู้ปกครองและครูฯ**

**คณะกรรมการสถานศึกษาฯ**

**ผู้อำนวยการโรงเรียน**

- งานประเมินคุณภาพการศึกษา

- งานวิจัยคุณภาพการศึกษา

**กลุ่มงานพัฒนาระบบ**

**การประกันคุณภาพการศึกษา**

**สำนักงานฝ่ายวิชาการ**

**คณะกรรมการบริหารฝ่ายฯ**

**รองผู้อำนวยการฝ่ายวิชาการ**

- งานพัฒนาหลักสูตรสถานศึกษา

- งานวัดและประเมินผลการเรียนรู้

- งานทะเบียนนักเรียน

- งานพัฒนาแหล่งเรียนรู้และสื่อนวัตกรรม

- งานห้องสมุด

- งานแนะแนว

- งานข้อมูลองค์กร

**กลุ่มงานพัฒนาคุณภาพการศึกษา**

**สำนักงานฝ่ายอำนวยการ**

**คณะกรรมการบริหารฝ่าย ฯ**

**รองผู้อำนวยการฝ่ายอำนวยการ**

- งานเสริมสร้างประสิทธิภาพในการ ปฏิบัติราชการ

- งานทะเบียนประวัติและบรรจุแต่งตั้ง

- งานพัฒนาบุคลากร

- งานวางแผนอัตรากำลัง

**กลุ่มบริหารงานบุคคล**

- งานสารบรรณ

- งานระบบเครือข่ายเทคโนโลยี

- งานข้อมูลสารสนเทศฝ่ายอำนวยการ

- งานธนาคารโรงเรียน

**กลุ่มบริหารงานธุรการ**

- งานแผนงานและงบประมาณ

- งานพัสดุและสินทรัพย์

- งานการเงินและบัญชี

- งานการจัดระบบการควบคุมภายใน

- งานระดมทรัพยากร การลงทุนเพื่อการศึกษา

**กลุ่มบริหารงบประมาณการเงิน**

- งานประชาสัมพันธ์

- งานดนตรี-นาฏศิลป์

- งานโสตทัศนศึกษา

- งานพยาบาล

- งานโภชนาการ

- งานกิจกรรมโรงเรียนและชุมชน

**กลุ่มงานบริการ**

**สำนักงานฝ่ายบริหารทั่วไป**

**คณะกรรมการบริหารฝ่าย ฯ**

**รองผู้อำนวยการฝ่ายบริหารทั่วไป**

- งานข้อมูลสารสนเทศฝ่ายบริหารทั่วไป

- งานครูเวรประจำวันและครูที่ปรึกษา

- งานป้องกันสารเสพติดและนักเรียนแกนนำ

- งานวินัยและความประพฤตินักเรียน

- งานส่งเสริมคุณธรรมจริยธรรม

- งานส่งเสริมประชาธิปไตย

- งานระบบดูแลช่วยเหลือนักเรียน

- งานรักษาความปลอดภัยในโรงเรียน

**กลุ่มงานกิจการนักเรียน**

- งานปรับปรุงดูแลอาคารและ สภาพแวดล้อม

- งานวางแผนจัดการอาคารสถานที่

**กลุ่มงานอาคารสถานที่**

**โครงสร้างการบริหารโรงเรียนสามร้อยยอดวิทยาคม**

**1ข. (2) ผู้เรียนและผู้มีส่วนได้ส่วนเสีย : พื้นที่บริการ กลุ่มผู้เรียน และกลุ่มผู้มีส่วนได้ส่วนเสียที่สำคัญของโรงเรียนมีอะไรบ้าง**

 โรงเรียนสามร้อยยอดวิทยาคม จังหวัดประจวบคีรีขันธ์ สังกัดสำนักงานคณะกรรมการการศึกษา ขั้นพื้นฐาน สำนักงานเขตพื้นที่การศึกษามัธยมศึกษาเขต 10 เปิดสอนในระดับชั้นมัธยมศึกษาปีที่ 1-6 มีนักเรียนจำนวน 1,634 คน แบ่งออกเป็น 41 ห้องเรียน กลุ่มผู้มีส่วนได้ส่วนเสียของโรงเรียน คือ

 1. นักเรียน มีความต้องการและคาดหวังที่จะจบการศึกษาตามหลักสูตรของสถานศึกษา และสามารถสอบเข้าศึกษาต่อในระดับที่สูงขึ้น เรียนรู้โดยใช้สื่อเทคโนโลยีและห้องปฏิบัติการที่เหมาะสม ได้ทำกิจกรรมเสริมหลักสูตรตามความสนใจ โดยได้รับการเอาใจใส่ ดูแลจากครู มีการสนับสนุนจัดทุนปัจจัยพื้นฐานและทุนการศึกษา

 2. คณะกรรมการสถานศึกษาฯ / ชุมชนผู้มีส่วนเกี่ยวข้อง มีความต้องการให้โรงเรียนเป็นแหล่งเรียนรู้ของชุมชน และพร้อมที่จะเข้าร่วมกิจกรรมกับโรงเรียน

 3. ผู้ปกครอง มีความต้องการที่จะเห็นบุตร-หลาน เรียนอย่างมีความสุข มีความปลอดภัยได้รับการเอาใจใส่ทั้งด้านการเรียนและพฤติกรรม มีผลการเรียนที่ดี สามารถจบการศึกษาตามกำหนดและเข้าศึกษาต่อในมหาวิทยาลัยที่มีชื่อเสียง รวมถึงต้องการได้รับข้อมูลข่าวสารจากโรงเรียนอย่างสม่ำเสมอ

 4. ศิษย์เก่า ต้องการให้โรงเรียนรักษาความมีชื่อเสียง เต็มใจมีส่วนร่วมในการสนับสนุนโรงเรียนในด้านต่าง ๆ เช่น แนะแนวทางในการเรียนรู้และการศึกษาต่อให้กับรุ่นน้อง ๆ มอบทุนการศึกษาแก่รุ่นน้องที่เรียนดีแต่ขาดแคลน

**1ข. (3) ผู้ส่งมอบและพั­นธมิตร**

 **ผู้ส่งมอบ** ได้แก่ โรงเรียนประถมศึกษาและมัธยมศึกษาขยายโอกาสในเขตพื้นที่บริการและนอกเขตพื้นที่บริการและผู้ปกครองนักเรียน โรงเรียนสามร้อยยอดวิทยาคมมีแนวทางในการสร้างความสัมพันธ์ระหว่างโรงเรียนกับผู้เรียน ซึ่งผู้รับบริการในเขตพื้นทีบริการ ซึ่งครอบคลุมพื้นที่อำเภอสามร้อยยอด จังหวัดประจวบคีรีขันธ์และยังมีนักเรียนจากอำเภออื่น ๆ เข้ามาศึกษาในโรงเรียนเป็นจำนวนมาก

 *พันธมิตร* ***ได้แก่ สถาบันอุดมศึกษาต่างๆที่ทำ MOU ร่วมกับโรงเรียนทั้งในประเทศ (มหาวิทยาลัย ศรีนครินทร์วิโรฒประสานมิตร) และต่างประเทศ เช่น โรงเรียนมัธยมในเขตการศึกษามานาวาตูประเทศนิวซีแลนด์ ผู้บริหารไปศึกษาดูงานเกี่ยวกับการบริหารการศึกษาและ ส่งนักเรียนโครงการ English Program ศึกษาแลกเปลี่ยนภาษา วัฒนธรรม ในช่วงปิดภาคเรียน และ โรงเรียนเซนต์แมรี่ โรงเรียนโซเฟีย และมหาวิทยาลัยบูลาคานประเทศฟิลิปปินส์ นำนักเรียนไปศึกษาแลกเปลี่ยนภาษาและวัฒนธรรมในช่วงปิด ภาคเรียน และผู้ที่ให้ความร่วมมือในด้านต่างๆ เช่น การสนับสนุนวิทยากรปราชญ์ชาวบ้าน ภูมิปัญญาท้องถิ่น และผู้ทรงคุณวุฒิในด้านต่างๆ หน่วยงานราชการต่างๆ เช่น โรงพยาบาลสามร้อยยอด สถานีตำบลภูธร อำเภอสามร้อยยอด เทศบาลตำบลไร่เก่า เทศบาลตำบลไร่ใหม่ วัดต่างๆ เช่น วัดตรีสตกูฏ(วัดสามร้อยยอด) ฯลฯ จากผลการประเมินคุณภาพภายนอกรอบสามพบว่า โรงเรียนมีผลการประเมินคุณภาพระดับ*** *ดี* ***โดยมีค่าเฉลี่ยเท่ากับ*** 85.50

 ***กลไกสำคัญที่โรงเรียนได้สื่อสารกับผู้ส่งมอบและพันธมิตร คือ การติดต่อสื่อสารอย่างต่อเนื่องและรวดเร็ว โดยการใช้ประกาศของทางโรงเรียน จดหมายขอความอนุเคราะห์ จดหมายขอความร่วมมือ วารสาร ส.ว.สัมพันธ์ เว็บไซต์ของโรงเรียน*** [***www.samroiwit.ac.th***](http://www.samroiwit.ac.th) ***การประชุมชี้แจงให้ข้อมูลและรับฟังปัญหาต่างๆ***

 ***บทบาทที่สำคัญของผู้ส่งมอบและพันธมิตร คือ การเข้ามามีส่วนร่วมในกิจกรรมของโรงเรียนโดยทำงานประสานซึ่งกันและกัน ซึ่งผู้ส่งมอบและพันธมิตรจะมีส่วนร่วมและให้การสนับสนุนในด้านต่างๆ คือ***

 ***1. ด้านการเงิน***

 ***2. ด้านสถานที่ /วัสดุ***

 ***3. ด้านวิทยากรและผู้ทรงคุณวุฒิ***

 ***4. ด้านความคิดเห็น/ข้อเสนอแนะ***

 ***ข้อกำหนดสำคัญระหว่างโรงเรียนและผู้ส่งมอบ คือ ในการรับนักเรียนห้องเรียนปกติ นักเรียนต้องเป็นผู้ที่ผ่านการสอบคัดเลือกของทางโรงเรียนมีคุณสมบัติตามที่สำนักงานคณะกรรมการการศึกษาขั้นพื้นฐานกำหนด สำหรับนักเรียนห้องเรียนความเน้นวิทย์-คณิต-ภาษาอังกฤษ ต้องผ่านการสอบคัดเลือกหรือมีคุณสมบัติที่บ่งบอกถึงความสามารถพิเศษเฉพาะทางตามที่โรงเรียนระบุ เช่น ห้องเรียนวิทย์-คณิต ในระดับชั้นมัธยมศึกษาปีที่ 4 ต้องมีผลการเรียนเฉลี่ย 5 ภาคเรียนในวิชา คณิตศาสตร์ และวิทยาศาสตร์ ตั้งแต่ 2.75 ขึ้นไป ห้องเรียนศิลป์-ภาษา ในระดับชั้นมัธยมศึกษาปีที่ 4 ต้องมีผลการเรียนเฉลี่ย 5 ภาคเรียน ตั้งแต่ 2.50 ขึ้นไป ห้องเรียนศิลป์-ภาษาจีน ในระดับชั้นมัธยมศึกษาปีที่ 4 ต้องมีผลการเรียนเฉลี่ย 5 ภาคเรียน ตั้งแต่ 2.50 ขึ้นไป***

 **ความสัมพันธ์ระดับโรงเรียน กับส่วนราชการ/สถาบันการศึกษา และเครือข่ายความร่วมมืออื่น ๆ**

| **ส่วนราชการ/สถาบัน** | **บทบาทหน้าที่/แนวทางการปฏิบัติร่วมกัน** |
| --- | --- |
| โรงพยาบาลสามร้อยยอด | - เพศวิถี- ตรวจรักษาสุขภาพร่างกาย- ตรวจรักษาสุขภาพฟัน- วิธีป้องกันโรคต่าง ๆ |
| โครงการเยาวชนชนเอเอฟเอสเพื่อการศึกษาและแลกเปลี่ยนวัฒนธรรม | - จัดค่าย Mil Stay- เรียนรู้ภาษาและวัฒนธรรมไทย- เรียนรู้เทคนิคการสอน- ส่งนักเรียนเข้าร่วมโครงการเอเอฟเอส- รับนักเรียนแลกเปลี่ยนจัดหาครอบครัวอุปถัมภ์เอเอฟเอส |
| โรงเรียนและมหาวิทยาลัยในประเทศสาธารณรัฐฟิลิปปินส์และนิวซีแลนด์ | - ส่งนักเรียนไปเรียนรู้ทางด้านวิชาการและวัฒนธรรม- นักเรียนพัฒนาทักษะการใช้ภาษาอังกฤษเพื่อการสื่อสาร |
| ธนาคารออมสิน สาขาสามร้อยยอด | - สนับสนุนกิจการธนาคารโรงเรียน- ส่งเสริมการประหยัดและการออม- ฝึกปฏิบัตินักเรียนเป็นเจ้าหน้าที่รับฝาก-ถอนเงิน- สนับสนุนทุนการศึกษา |
| วัดสามร้อยยอดวัดนาวัลเปรียง | - นักเรียนสอบธรรมศึกษา- ค่ายคุณธรรมจริยธรรม |
| อุทยานแห่งชาติเขาสามร้อยยอด | - วิทยากร- การแลกเปลี่ยนเรียนรู้ แหล่งธรรมชาติ |

|  |  |
| --- | --- |
| **ส่วนราชการ/สถาบัน** | **บทบาทหน้าที่/แนวทางการปฏิบัติร่วมกัน** |
| การแข่งขันงานศิลปหัตถกรรมนักเรียน / สพม.10 | ครูฝึกซ้อมนักเรียนที่มีความสามารถในด้านต่างๆ เข้าร่วมแข่งขัน ครูจัดส่งนักเรียนเข้าร่วมแข่งขันในทุกกิจกรรมและร่วมเป็นกรรมการตัดสิน |
| อบจ. จ.ประจวบคีรีขันธ์ (tutor dd) | - จัดอบรมติวให้นักเรียนระดับชั้น ม. 6 ทุกปีก่อนนักเรียนสอบ GAT และ PAT และ O-net มีครูเป็นผู้ควบคุมดูแลนักเรียนเข้าร่วมอบรม- จัดโครงการติว online เพื่อเตรียมความพร้อมก่อนสอบ GAT,PAT,O-net ให้กับนักเรียน โดย อบจ. ให้ username แก่นักเรียนในการ login เข้าใปในเว็บไซต์ เพื่อศึกษาด้วยตนเองผ่านทาง Internet โดยมีครูคอยให้คำปรึกษาควบคุมดูแลและจัดสถานที่สอบให้นักเรียน |
| โครงการ NETGEN | จัดอบรม – สอบ ครูและนักเรียนเพื่อพัฒนาศักยภาพด้านไอที |
| สำนักงานจัดหางานจังหวัดประจวบคีรีขันธ์ | เป็นเครือข่ายแนะแนวด้านการประเมินบุคลิกภาพเพื่อการศึกษาต่อ จัดบริการประเมินบุคลิกภาพนักเรียน ม.3 ปีละครั้ง |
| พัฒนาสังคมและความมั่นคงของมนุษย์จังหวัดประจวบคีรีขันธ์ | เป็นเครือข่ายความช่วยเหลือนักเรียนด้านทุนการศึกษา ดำเนินการคัดเลือกนักเรียนเพื่อรับทุนการศึกษา |
| องค์กร path2heaith foundation | ให้ความรู้เรื่องเพศวิถีสนับสนุนสื่อการสอนและงบประมาณการจัดทำโครงการ จัดอบรมนักเรียนเพื่อให้ความรู้ |
| มหาวิทยาลัยของรัฐ/เอกชน | - เป็นแหล่งเรียนรู้ด้านการศึกษาต่อของครูและนักเรียน- เป็นสถาบันรับนักเรียนเข้าศึกษาต่อจัดทำสื่อเผยแพร่แนะแนวการศึกษาต่อให้แก่นักเรียนชั้นมัธยมศึกษาปีที่ 6 |
| สถาบันการศึกษาอื่น ๆ | - เป็นแหล่งเรียนรู้ด้านการศึกษาต่อของครูและนักเรียน- เป็นสถาบันรับนักเรียนเข้าศึกษาต่อโดย จัดทำสื่อเผยแพร่แนะแนวการศึกษาต่อให้แก่นักเรียนชั้นมัธยมศึกษาปีที่ 3 และ 6 |

**2. สภาวการณ์ขององค์กร (Organizational Challenges)**

**ก. สภาวการณ์ขององค์กร**

 สภาพแวดล้อมด้านการแข่งขัน ความท้าทาย ความได้เปรียบ กลยุทธ์ที่สำคัญและระบบการปรับปรุง ผลการดำเนินการ โดยมีประเด็นการพิจารณาที่โรงเรียนต้องวางกลยุทธ์สภาวการณ์ขององค์กร ดังนี้

*2ก.* ***(1)*** *ลำดับในการแข่งขัน*

 ***ในปีการศึกษา 2556 โรงเรียนอยู่ในลำดับที่ 4 ของจังหวัด และลำดับที่ 20 ของสำนักงานเขตพื้นที่การศึกษามัธยมศึกษาเขต 10 ในระดับชั้นมัธยมศึกษาตอนต้น ส่วนระดับชั้นมัธยมศึกษาตอนปลาย อยู่ในลำดับที่ 3 ของจังหวัด และลำดับที่ 9 โดยพิจารณาจากผลการทดสอบระดับชาติ*** O-NET

*สรุปผลการทดสอบระดับชาติขั้นพื้นฐาน* O-NET *ชั้น ม.3 ปีการศึกษา 2554 – 2556*

*ปี 54 ค่าเฉลี่ยทุกกลุ่มสาระฯ 39.75*

*ปี 55 ค่าเฉลี่ยทุกกลุ่มสาระฯ 42.68*

*ปี 56 ค่าเฉลี่ยทุกกลุ่มสาระฯ 40.94*

*ปี 54 ได้ลำดับที่ 4 ของจังหวัด ลำดับที่ 17 ของเขต 10*

*ปี 55 ได้ลำดับที่ 5 ของจังหวัด ลำดับที่ 16 ของเขต 10*

*ปี 56 ได้ลำดับที่ 4 ของจังหวัด ลำดับที่ 20 ของเขต 10*

*สรุปผลการทดสอบระดับชาติขั้นพื้นฐาน* O-NET *ชั้น ม.6 ปีการศึกษา 2554 – 2556*

*ปี 54 ค่าเฉลี่ยทุกกลุ่มสาระฯ 35.31*

*ปี 55 ค่าเฉลี่ยทุกกลุ่มสาระฯ 37.09*

*ปี 56 ค่าเฉลี่ยทุกกลุ่มสาระฯ 38.51*

*ปี 54 ได้ลำดับที่ 4 ของจังหวัด ลำดับที่ 11 ของเขต 10*

*ปี 55 ได้ลำดับที่ 3 ของจังหวัด ลำดับที่ 11 ของเขต 10*

*ปี 56 ได้ลำดับที่ 3 ของจังหวัด ลำดับที่ 9 ของเขต 10*

***ผลการสอบเข้าศึกษาต่อในระดับอุดมศึกษา ปีการศึกษา 2556 นักเรียนสอบเข้าศึกษาต่อได้*** 183 ***จากนักเรียนทั้งหมด 194 คน คิดเป็นร้อยละ 94.33***

***ขนาดของโรงเรียนมัธยมศึกษาจังหวัดประจวบคีรีขันธ์ จำแนกตามจำนวนนักเรียนปีการศึกษา 2556***

|  |  |  |  |
| --- | --- | --- | --- |
| *อันดับที่* | *โรงเรียน* | *จำนวนนักเรียน* | *จำนวนครู* |
| 1 | ***ประจวบวิทยาลัย*** | 2,512 | 112 |
| 2 | ***หัวหิน*** | 1,957 | 87 |
| 3 | ***บางสะพานวิทยา*** | 1,861 | 72 |
| 4 | ***สามร้อยยอดวิทยาคม*** | 1,634 | 75 |

จากการจำแนกขนาดของโรงเรียนใน จ.ประจวบคีรีขันธ์ พบว่า โรงเรียนมาตรฐานสากล มีความแตกต่างกัน ในด้านบริหารงานตามบริบทของโรงเรียน และคุณภาพของผู้เรียน ซึ่งโรงเรียนสามร้อยยอด-วิทยาคม ไม่สามารถสอบคัดเลือกนักเรียนได้ตามแผนการเรียนที่กำหนด เนื่องจากโรงเรียนสามร้อยยอด-วิทยาคมเป็นโรงเรียนมัธยมประจำอำเภอ ต่างจากโรงเรียนที่มีการแข่งขันสูง เช่น โรงเรียนประจวบวิทยาลัย ที่เป็นโรงเรียนชั้นนำและเป็นโรงเรียนประจำจังหวัด

ปัจจัยที่สำคัญที่มีผลต่อความสำเร็จ เมื่อเทียบกับโรงเรียนที่มีลักษณะเดียวกัน รวมทั้งผลกระทบต่อการเปลี่ยนแปลงที่เกิดขึ้นจากการแข่งขันของโรงเรียน โรงเรียนสามร้อยยอดวิทยาคมได้วิเคราะห์ปัจจัยสำคัญที่จะส่งผลต่อความสำเร็จ ในการจัดการศึกษาของโรงเรียน รวมทั้งผลกระทบในการเปลี่ยนแปลงที่อาจเกิดขึ้นต่อการแข่งขันดังนี้

*ปัจจัยภายในต่อความสำเร็จ*

 1. ความพร้อมของทรัพยากรทางการศึกษาทั้งครูและบุคลากร งบประมาณ วัสดุอุปกรณ์และ การบริหารจัดการคุณภาพ

 2. ภาวะผู้นำทางวิชาการ ความรู้ความสามารถ ศักยภาพของกรรมการสถานศึกษาขั้นพื้นฐาน ผู้บริหารโรงเรียน ครู และบุคลากรทางการศึกษา

 3. การรับการสนับสนุนจากชุมชนและผู้มีส่วนได้ส่วนเสีย

 4. การออกแบบการจัดหลักสูตร หลักสูตรสถานศึกษาที่ถูกต้องตามหลักสูตรแกนกลาง การศึกษา ขั้นพื้นฐาน พ.ศ.2551 และตรงกับความถนัด ความสนใจและความต้องการของผู้เรียน

 5. พัฒนาหลักสูตรและกระบวนการเรียนรู้อย่างเป็นระบบและมีประสิทธิภาพ

 6. งบประมาณที่ได้รับจากการจัดสรรจากทางหน่วยงานต้นสังกัดและจากการระดมทรัพยากร ทางการศึกษา

 7. การจัดสถานที่และบรรยากาศที่เอื้อต่อการเรียนของผู้เรียน

 8. จำนวนครูแต่ละสาขามีความเพียงพอ และสอนตรงกับวิชาเอกที่ตนถนัด

 9. แหล่งเรียนรู้ทั้งภายในและภายนอกโรงเรียน

 10. การจัดระบบประกันคุณภาพการศึกษา เพื่อรับรองคุณภาพ

 11. ความรู้ความสามารถของครูและบุคลากรทางการศึกษาของโรงเรียน

 12. การจัดกิจกรรมการเรียนรู้ที่มีประสิทธิภาพ และพัฒนาอย่างต่อเนื่องสม่ำเสมอ

 ***13. ความร่วมมือของผู้ปกครอง และผู้มีส่วนได้ส่วนเสีย***

 ***14. จัดโครงการยกระดับผลสัมฤทธิ์*** (O-NET)***ระดับชั้น ม.3 และม. 6***

 ***15. จัดทำวิจัยในชั้นเรียนเพื่อแก้ปัญหาและพัฒนาการเรียนรู้***

*ปัจจัยภายนอกต่อความสำเร็จ*

 ***1. นโยบายของรัฐบาลหรือการเปลี่ยนแปลงผู้บริหารระดับสูงที่ส่งผลให้เกิดการเปลี่ยนแปลง***

***นโยบายด้านการศึกษาและการขับเคลื่อนการจัดการศึกษา***

 ***2. สภาพเศรษฐกิจของประเทศทำให้ผู้ปกครองมีภาระค่าใช้จ่ายสูงขึ้น***

 ***3. สภาพสังคม ปัญหายาเสพติด ร้านเกม แหล่งมั่วสุม อบายมุข ค่านิยมผิด ๆ***

 ***4. การเปลี่ยนแปลงของโลกาภิวัฒน์***

 ***5. การเตรียมพร้อมเป็นประชาคมอาเซียน (Asean)***

*การเปลี่ยนแปลงที่เกิดจากแข่งขัน*

 ***1. นักเรียนมีความรู้ตามหลักสูตรและมีผลการเรียนผ่านเกณฑ์การประเมินระดับชาติ*** O-NET ***มีคุณลักษณะอันพึงประสงค์ตามหลักสูตรแกนกลางการศึกษาขั้นพื้นฐาน***

 ***2. ครูมีนวัตกรรมและแนวทางการจัดการเรียนการสอนที่มีมาตรฐาน และได้รับการเลื่อนวิทยฐานะสูงขึ้น***

 3. โรงเรียนได้รับการยอมรับจากผู้ปกครอง ชุมชนและหน่วยงานต้นสังกัด และได้รับการรับรอง จากองค์กรภายนอก

**3. แหล่งข้อมูลเชิงเปรียบเทียบและเชิงแข่งขันภายในชุมชนและภายนอกชุมชนของโรงเรียน ประเภทเดียวกัน และปัญหาอุปสรรคหรือข้อจำกัดในการหาข้อมูลดังกล่าว**

จากการศึกษาสภาพแวดล้อมโรงเรียนสามร้อยยอดวิทยาคม แหล่งข้อมูลเชิงเปรียบเทียบ ในการแข่งขันด้านการศึกษาที่สำคัญ ลำดับที่ของการแข่งขัน และผลการทดสอบระดับชาติ O-NET

ผลการทดสอบระดับชาติ O-NET ชั้นมัธยมศึกษาปีที่ 3

|  |  |  |  |  |
| --- | --- | --- | --- | --- |
| กลุ่มสาระ | ปีการศึกษา 2553 | ปีการศึกษา2554 | ปีการศึกษา2555 | ปีการศึกษา 2556 |
| ระดับโรงเรียน | ระดับจังหวัด | ระดับประเทศ | ระดับโรงเรียน | ระดับจังหวัด | ระดับประเทศ | ระดับโรงเรียน | ระดับจังหวัด | ระดับประเทศ | ระดับโรงเรียน | ระดับจังหวัด | ระดับประเทศ |
| ภาษาไทย | 40.44 | 43.18 | 42.80 | 46.69 | 48.30 | 48.11 | 55.13 | 55.29 | 54.48 | 45.98 | 45.15 | 44.25 |
| สังคมศึกษา ศาสนาและวัฒนธรรม | 40.53 | 41.24 | 40.85 | 39.81 | 41.95 | 42.75 | 47.07 | 47.31 | 47.12 | 38.84 | 39.32 | 39.37 |
| ภาษาอังกฤษ | 15.79 | 14.72 | 16.19 | 30.37 | 29.56 | 30.49 | 29.27 | 27.90 | 28.71 | 30.11 | 29.98 | 30.35 |
| คณิตศาสตร์ | 23.05 | 23.68 | 24.18 | 30.99 | 31.21 | 32.08 | 27.42 | 26.53 | 26.90 | 25.34 | 24.92 | 25.45 |
| วิทยาศาสตร์ | 27.03 | 28.18 | 29.17 | 31.40 | 31.54 | 32.19 | 33.42 | 34.73 | 35.37 | 37.62 | 37.90 | 37.95 |
| สุขศึกษาและพลศึกษา | 72.29 | 72.04 | 71.97 | 49.85 | 50.52 | 50.87 | 57.59 | 56.94 | 56.67 | 59.36 | 59.01 | 58.30 |
| ศิลปศึกษา | 26.92 | 28.68 | 28.48 | 42.41 | 43.32 | 43.50 | 41.73 | 43.20 | 43.31 | 43.36 | 44.10 | 43.65 |
| การงานอาชีพและเทคโนโลยี | 44.85 | 47.40 | 47.07 | 46.45 | 47.81 | 47.29 | 49.83 | 49.09 | 47.39 | 46.90 | 45.89 | 44.46 |

ผลคะแนนการทดสอบระดับชาติ O-NET ของนักเรียนระดับชั้นมัธยมศึกษาปีที่ 3 โรงเรียน สามร้อยยอดวิทยาคม ปีการศึกษา 2556 มีคะแนนเฉลี่ยสูงกว่าระดับประเทศ ได้แก่ กลุ่มสาระการเรียนรู้ภาษาไทย สุขศึกษาและพลศึกษา การงานอาชีพและเทคโนโลยี ส่วนกลุ่มสาระการเรียนรู้ที่มีคะแนนเฉลี่ย ต่ำกว่าระดับประเทศ คือ กลุ่มสาระการเรียนรู้ภาษาอังกฤษ คณิตศาสตร์ สังคมศึกษาฯ วิทยาศาสตร์ และศิลปศึกษา

ผลการทดสอบระดับชาติ O-NET ชั้นมัธยมศึกษาปีที่ 6

|  |  |  |  |  |
| --- | --- | --- | --- | --- |
| กลุ่มสาระ | ปีการศึกษา 2553 | ปีการศึกษา2554 | ปีการศึกษา2555 | ปีการศึกษา 2556 |
| ระดับโรงเรียน | ระดับจังหวัด | ระดับประเทศ | ระดับโรงเรียน | ระดับจังหวัด | ระดับประเทศ | ระดับโรงเรียน | ระดับจังหวัด | ระดับประเทศ | ระดับโรงเรียน | ระดับจังหวัด | ระดับประเทศ |
| ภาษาไทย | 43.73 | 46.68 | 42.61 | 43.65 | 42.85 | 41.88 | 50.74 | 49.01 | 47.19 | 53.50 | 50.97 | 49.26 |
| สังคมศึกษา ศาสนาและวัฒนธรรม | 44.91 | 46.77 | 46.51 | 31.96 | 33.10 | 33.39 | 35.55 | 36.44 | 36.27 | 33.39 | 33.07 | 33.02 |
| ภาษาอังกฤษ | 18.11 | 18.36 | 19.22 | 20.39 | 20.96 | 21.80 | 21.71 | 21.31 | 22.13 | 24.87 | 24.79 | 25.35 |
| คณิตศาสตร์ | 13.28 | 13.10 | 14.99 | 21.30 | 21.86 | 22.73 | 22.01 | 21.90 | 22.73 | 20.16 | 19.83 | 20.48 |
| วิทยาศาสตร์ | 29.85 | 30.44 | 30.90 | 28.11 | 27.73 | 27.90 | 32.97 | 32.34 | 33.10 | 30.47 | 30.37 | 30.48 |
| สุขศึกษาและพลศึกษา | 63.52 | 63.82 | 62.86 | 55.67 | 55.50 | 54.61 | 54.76 | 53.74 | 53.70 | 62.35 | 62.36 | 62.03 |
| ศิลปศึกษา | 32.63 | 33.59 | 32.62 | 29.10 | 29.31 | 28.54 | 32.50 | 33.16 | 32.73 | 29.92 | 29.40 | 29.00 |
| การงานอาชีพและเทคโนโลยี | 45.16. | 45.29 | 43.69 | 52.31 | 50.93 | 48.72 | 46.54 | 46.92 | 45.76 | 53.44 | 51.13 | 49.98 |

ผลคะแนนการทดสอบระดับชาติ O-NET ของนักเรียนระดับชั้นมัธยมศึกษาปีที่ 6 โรงเรียน สามร้อยยอดวิทยาคม ปีการศึกษา 2556 มีคะแนนเฉลี่ยสูงกว่าระดับประเทศ ได้แก่ กลุ่มสาระการเรียนรู้ภาษาไทย สังคมศึกษาฯ ศิลป สุขศึกษาและพลศึกษา การงานอาชีพและเทคโนโลยี ส่วนกลุ่มสาระการเรียนรู้ ที่มีคะแนนเฉลี่ยต่ำกว่าระดับประเทศ คือ กลุ่มสาระการเรียนรู้ภาษาอังกฤษ คณิตศาสตร์ และวิทยาศาสตร์

ข้อมูลแสดงเชิงเปรียบเทียบในการแข่งขันด้านการศึกษา (ลำดับที่ของการแข่งขันทักษะวิชาการ งานศิลปหัตถกรรมนักเรียนครั้งที่ 63 ระดับเขตพื้นที่ สพม. 10 ปีการศึกษา 2556)

|  |  |
| --- | --- |
| ลำดับที่ | โรงเรียน |
| 1 | ประจวบวิทยาลัย |
| 2 | บางสะพานวิทยา |
| 3 | หัวหิน |
| 4 | สามร้อยยอดวิทยาคม |

**ข. บริบทเชิงกลยุทธ์**

 ความท้าทายและความได้เปรียบเชิงกลยุทธ์ที่สำคัญ ด้านการจัดการศึกษา ด้านการจัดการเรียนการสอน ด้านความรับผิดชอบต่อสังคมในวงกว้าง และด้านทรัพยากรบุคคลขององค์กร

**ความท้าทายและความได้เปรียบเชิงกลยุทธ์**

โรงเรียนสามร้อยยอดวิทยาคมได้กำหนดกลยุทธ์ที่สำคัญในการพัฒนาคุณภาพการศึกษาให้บรรลุ ตามเป้าหมายดังนี้

1. ด้านการบริหารการจัดการเรียนรู้ โรงเรียนมีการกำหนดหน้าที่ความรับผิดชอบในการปฏิบัติงาน ที่ตรงความสามารถและความถนัดของบุคลากรโดยประสานความร่วมมือกับผู้ปกครองชุมชนและหน่วยงานต่าง ๆ ดำเนินการพัฒนาคุณภาพผู้เรียนตามหลักสูตรสถานศึกษาเทียบเคียงมาตรฐานสากลส่งเสริมให้ผู้เรียน มีคุณธรรมความรู้และคุณลักษณะอันพึงประสงค์ ให้มีทักษะชีวิตบนพื้นฐานตามหลักปรัชญาของเศรษฐกิจพอเพียง พัฒนาหลักสูตรสถานศึกษาจัดกระบวนการเรียนรู้โดยการวัดประเมินผลตามมาตรฐานและตัวชี้วัด ที่สอดคล้องกับจุดประสงค์การเรียนรู้ จัดโครงการยกระดับผลสัมฤทธิ์ทางการเรียนแก่ผู้เรียน มีการตรวจสอบติดตามการดำเนินงานต่าง ๆ มีการควบคุมภายในสถานศึกษา รายงานผลการปฏิบัติงานประจำปีต่อหน่วยงานต้นสังกัดและชุมชนอย่างต่อเนื่องและเป็นระบบ

2. ด้านทรัพยากรบุคคล โรงเรียนส่งเสริมสนับสนุนครูและบุคลากรทางการศึกษาได้พัฒนาตนเอง ให้มีประสิทธิภาพตามมาตรฐานการการศึกษาและตามหลักปรัชญาของเศรษฐกิจพอเพียง พัฒนาระบบแรงจูงใจ ส่งเสริมให้ครูและบุคลาการทางการศึกษามีขวัญและกำลังใจและแสดงศักยภาพในการจัดการเรียนการสอนอย่างมีคุณภาพ

3. ด้านความสัมพันธ์กับชุมชน โรงเรียนมีความรับผิดชอบต่อสังคม ส่งเสริมให้โอกาสชุมชนได้มี ส่วนร่วมในการกำหนดนโยบายการจัดการศึกษา การระดมทรัพยากรทางการศึกษา ร่วมมือในการแก้ปัญหา และพัฒนาผู้เรียน ร่วมชื่นชมยินดีกับผลงานของนักเรียนและครู เสริมสร้างนักเรียนให้เป็นสังคมแห่งการเรียนรู้ โดยได้รับความร่วมมือจากเครือข่ายภายในและต่างประเทศ ในการพัฒนาคุณภาพการศึกษา

4. ความยั่งยืนของโรงเรียน โรงเรียนได้กำหนดมาตรฐานการศึกษาของสถานศึกษาเพื่อการประกันคุณภาพภายในของสถานศึกษา มีการนำผลการประเมินการปฏิบัติการมาเป็นฐานข้อมูลในการพัฒนาอย่างต่อเนื่อง

**ค. ระบบการปรับปรุงผลการดำเนินงาน**

โรงเรียนสามร้อยยอดวิทยาคมใช้วิธีการหรือแนวทางการปรับปรุงผลการดำเนินงานเพื่อการบริหารงานด้วยคุณภาพ ดังนี้

 1. หลักการดำเนินงานของวงจรเดมมิ่ง (Deming Cycle) ประกอบด้วย

 1.1 P (plan) โรงเรียนวางแผนการดำเนินงาน มีประชุมแลกเปลี่ยนความคิดเห็นของผู้มีส่วนเกี่ยวข้องทุกฝ่าย นำผลการดำเนินงานในปีการศึกษาที่ผ่านมา จุดเด่นจุดที่ควรพัฒนามากำหนดวิสัยทัศน์ พันธกิจ กลยุทธ์ เพื่อจัดทำแผนปฏิบัติการ โดยการผ่านการตรวจสอบ และความเห็นชอบของคณะกรรมการสถานศึกษา

 1.2 D (do) ผู้รับผิดชอบลงมือปฏิบัติงานตามแผนที่กำหนดภายใต้ระบบการแบ่งการบริหารตามโครงสร้างโรงเรียน

 1.3 C (check) ติดตามประเมินผลผลการปฏิบัติงาน งานโครงการตามวงจรระบบคุณภาพ

 1.4 A (act) ครูและบุคลากรทางการศึกษา และผู้มีส่วนเกี่ยวข้องทุกฝ่ายร่วมกันสรุปผลการดำเนินงานของโรงเรียน พิจารณาปัจจัยต่าง ๆ ที่ทำให้ประสบความสำเร็จหรือไม่ประสบความสำเร็จตามเป้าหมาย และหาแนวทางในการปรับปรุงการดำเนินงานในปีการศึกษาต่อไป อันจะนำ ไปสู่การวางแผนครบรอบวงจร PDCA

**2. การวัดประเมินผลการเรียนรู้**

 โรงเรียนได้สร้างและพัฒนาเครื่องมือวัดและประเมินผลการเรียนรู้ที่มีคุณภาพตามหลัก การวัดและประเมินผลทุกมาตรฐานและตรงตามตัวชี้วัด ด้วยวิธีการที่หลากหลายนำเครื่องมือมาทดลองใช้ หาประสิทธิภาพ วิเคราะห์ นำมาสรุปผลการประเมิน

 โรงเรียนสามร้อยยอดวิทยาคมบริหารจัดการการศึกษาเพื่อมุ่งสู่ความเป็นเลิศตามกลยุทธ์ ที่สำคัญในการพัฒนาคุณภาพการศึกษา ทั้งด้านการจัดการเรียนรู้ การบริหารด้านทรัพยากรบุคคล ด้านความรับผิดชอบต่อชุมชนและสังคม เพื่อให้การดำเนินงานทุกขั้นตอน เป็นไปด้วยระบบคุณภาพและยั่งยืน